
A hermeneutikai tapasztalat nyelvi univerzalitása. A gondolkodás és a nyelv egysége Gadamer filozófiai hermeneutikájában

A tanulmány célja a gadameri hermeneutika univerzalitásigényének körülhatárolása, aminek keretében az Igazság és módszer transzcendentális olvasatára támaszkodik, vagyis a világhoz fordulás egyáltalán vett lehetőségének sematizmusára. Tárgya az értelmező-megértő befogadás processzusa, amit azonban meg kell, hogy előzzön a hermeneutikai szituáltság, az úgynevezett előzetességstruktúra felmutatása. A transzcendentális olvasat keretei közt vázolódik fel a hermeneutikai tapasztalat mindkét dimenziója, a belevetettség és a reflexivitás kérdésköre is, hogy aztán rajtuk keresztül az ontológiai léttörténés alapszerkezete mutatkozhasson meg.



